สรุปภาวะตลาดต่างประเทศ ประจำวันที่ 30 มี.ค. 2565
สรุปภาวะตลาดต่างประเทศ ประจำวันที่ 30 มี.ค. 2565
สรุปภาวะตลาดต่างประเทศ ประจำวันที่ 30 มี.ค. 2565
31 มี.ค. 2565

ดัชนีดาวโจนส์ตลาดหุ้นนิวยอร์กปิดลบในวันพุธ (30 มี.ค.) เนื่องจากนักลงทุนไม่มั่นใจในการเจรจาสันติภาพระหว่างรัสเซียและยูเครน นอกจากนี้ ตลาดยังถูกกดันจากความกังวลที่ว่า การเร่งปรับขึ้นอัตราดอกเบี้ยของธนาคารกลางสหรัฐ (เฟด) อาจจะส่งผลกระทบต่อการเติบโตของเศรษฐกิจ
ดัชนีเฉลี่ยอุตสาหกรรมดาวโจนส์ปิดที่ 35,228.81 จุด ลดลง 65.38 จุด หรือ -0.19%, ดัชนี S&amp;P500 ปิดที่ 4,602.45 จุด ลดลง 29.15 จุด หรือ -0.63% และ Nasdaq ปิดที่ 14,442.27 จุด ลดลง 177.36 จุด หรือ -1.21%
ตลาดหุ้นยุโรปปิดลบในวันพุธ (30 มี.ค.) หลังจากบวกติดต่อกัน 3 วัน ขณะที่นักลงทุนชะลอการเข้าซื้อหุ้นเพื่อดูสถานการณ์ในยูเครน หลังตลาดทะยานขึ้นเมื่อวันอังคารขานรับการเจรจาสันติภาพระหว่างรัสเซียและยูเครนที่มีความคืบหน้า
ดัชนี Stoxx Europe 600 ปิดที่ 460.19 จุด ลดลง 1.90 จุด หรือ -0.41%
ดัชนี CAC-40 ตลาดหุ้นฝรั่งเศสปิดที่ 6,741.59 จุด ลดลง 50.57 จุด หรือ -0.74%, ดัชนี DAX ตลาดหุ้นเยอรมนีปิดที่ 14,606.05 จุด ลดลง 214.28 จุด หรือ -1.45% และดัชนี FTSE 100 ตลาดหุ้นลอนดอนปิดที่ 7,578.75 จุด เพิ่มขึ้น 41.50 จุด หรือ +0.55%
ตลาดหุ้นลอนดอนปิดบวกในวันพุธ (30 มี.ค.) โดยได้แรงหนุนจากการพุ่งขึ้นของหุ้นที่เกี่ยวกับสินค้าโภคภัณฑ์ แต่ความไม่แน่ใจเกี่ยวกับผลการเจรจาสันติภาพระหว่างรัสเซีย-ยูเครนก็ยังคงกดดันบรรยากาศการซื้อขายโดยรวม
ดัชนี FTSE 100 ตลาดหุ้นลอนดอนปิดที่ 7,578.75 จุด เพิ่มขึ้น 41.50 จุด หรือ +0.55%
สัญญาน้ำมันดิบเวสต์เท็กซัส (WTI) ตลาดนิวยอร์กปิดพุ่งขึ้นกว่า 3% ในวันพุธ (30 มี.ค.) หลังสหรัฐเผยสต็อกน้ำมันดิบลดลงมากกว่าคาดในสัปดาห์ที่แล้ว ขณะที่นักลงทุนจับตาผลการประชุมกลุ่มประเทศผู้ส่งออกน้ำมัน (โอเปก) และชาติพันธมิตร หรือโอเปกพลัส ในวันนี้
ทั้งนี้ สัญญาน้ำมันดิบ WTI ส่งมอบเดือนพ.ค. พุ่งขึ้น 3.58 ดอลลาร์ หรือ 3.4% ปิดที่ 107.82 ดอลลาร์/บาร์เรล
สัญญาน้ำมันดิบเบรนท์ (BRENT) ส่งมอบเดือนพ.ค. เพิ่มขึ้น 3.22 ดอลลาร์ หรือ 2.9% ปิดที่ 113.45 ดอลลาร์/บาร์เรล
สัญญาทองคำตลาดนิวยอร์กปิดพุ่งขึ้นกว่า 1% ในวันพุธ (30 มี.ค.) โดยได้ปัจจัยหนุนจากการอ่อนค่าของสกุลเงินดอลลาร์ และจากการที่นักลงทุนเข้าซื้อทองคำในฐานะสินทรัพย์ที่ปลอดภัย หลังไม่มั่นใจเกี่ยวกับการเจรจาสันติภาพระหว่างรัสเซียและยูเครน
สัญญาทองคำตลาด COMEX (Commodity Exchange) ส่งมอบเดือนมิ.ย. เพิ่มขึ้น 21 ดอลลาร์ หรือ 1.09% ปิดที่ 1,939 ดอลลาร์/ออนซ์
สัญญาโลหะเงินส่งมอบเดือนพ.ค. เพิ่มขึ้น 37.7 เซนต์ หรือ 1.52% ปิดที่ 25.113 ดอลลาร์/ออนซ์
สัญญาพลาตินัมส่งมอบเดือนเม.ย. เพิ่มขึ้น 22.4 ดอลลาร์ หรือ 2.29% ปิดที่ 1,001.2 ดอลลาร์/ออนซ์
สัญญาพัลลาเดียมส่งมอบเดือนมิ.ย. พุ่งขึ้น 130.40 ดอลลาร์ หรือ 6.2% ปิดที่ 2243.10 ดอลลาร์/ออนซ์
ดอลลาร์สหรัฐอ่อนค่าลงเมื่อเทียบกับสกุลเงินหลัก ๆ ในการซื้อขายที่ตลาดปริวรรตเงินตรานิวยอร์กในวันพุธ (30 มี.ค.) ท่ามกลางความวิตกกังวลที่ว่าการเจรจาสันติภาพระหว่างรัสเซียและยูเครนอาจไม่คืบหน้า ขณะที่นักลงทุนจับตาตัวเลขจ้างงานนอกภาคเกษตรของสหรัฐซึ่งมีกำหนดเปิดเผยในวันพรุ่งนี้
ดัชนีดอลลาร์ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน ลดลง 0.62% แตะที่ 97.7930 เมื่อคืนนี้
ดอลลาร์สหรัฐอ่อนค่าลงเมื่อเทียบกับเงินเยน ที่ระดับ 121.79 เยน จากระดับ 122.92 เยน และอ่อนค่าเมื่อเทียบกับฟรังก์สวิส ที่ระดับ 0.9225 ฟรังก์ จากระดับ 0.9311 ฟรังก์ นอกจากนี้ ดอลลาร์สหรัฐยังอ่อนค่าเมื่อเทียบกับดอลลาร์แคนาดา ที่ระดับ 1.2476 ดอลลาร์แคนาดา จากระดับ 1.2494 ดอลลาร์แคนาดา
ยูโรแข็งค่าเมื่อเทียบกับดอลลาร์สหรัฐ ที่ระดับ 1.1164 ดอลลาร์ จากระดับ 1.1095 ดอลลาร์ ขณะที่เงินปอนด์แข็งค่าขึ้นแตะที่ระดับ 1.3137 ดอลลาร์ จากระดับ 1.3094 ดอลลาร์ ส่วนดอลลาร์ออสเตรเลียอ่อนค่าลงแตะที่ระดับ 0.7508 ดอลลาร์สหรัฐ จากระดับ 0.7512 ดอลลาร์สหรัฐ